text: [{"text_idx": "#000003", "text": "Keluarga Raymond terharu keprihatinan Agong, Permaisuri"}, {"text_idx": "#000007", "text": "\u201cRaymond Goh dimasukkan ke hospital di Petaling Jaya pada 30 Ogos lalu dan kini berada dalam keadaan kritikal akibat strok."}, {"text_idx": "#000009", "text": "\u201cKeluarga memahami kesejahteraan Raymond membimbangkan ramai pihak dan sangat menghargai curahan kasih sayang dan sokongan."}, {"text_idx": "#000010", "text": "\u201cBuat masa ini, keluarga mengharapkan pemahaman, kesabaran dan rasa hormat terhadap keperluan privasi ketika mengharungi tempoh mencabar ini. Segala sokongan dan doa amat kami hargai,\u201d katanya menerusi kenyataan berkenaan."}, {"text_idx": "#000011", "text": "Tambah kenyataan itu, Faridah sekeluarga akan memaklumkan berita terkini mengenai Goh dari masa ke masa."}, {"text_idx": "#000012", "text": "\u201cPerjalanan Raymond sudah menyentuh banyak hati. Keluarga akan berusaha mengemas kini maklumat yang relevan dalam tempoh yang sukar ini dan berterima kasih atas doa dan pemahaman anda,\u201d katanya."}, {"text_idx": "#000013", "text": "Terdahulu, Goh yang dikenali sebagai penyampai berita bersuara \u2019emas\u2019 dengan pengalaman lebih tiga dekad dalam dunia penyiaran, dimasukkan ke Hospital Assunta, Petaling Jaya, selepas diserang angin ahmar."}, {"text_idx": "#000015", "text": "Beliau sudah berkhidmat dalam dunia penyiaran lebih 30 tahun dan kini turut menjadi jurulatih untuk pengucapan. \u2013 MalaysiaGazetet"}]